ՀԻՄՆԱՎՈՐՈՒՄ
[bookmark: _Hlk233017383][bookmark: _Hlk136878141][bookmark: _Hlk136849556]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՀՈԻՆԻՍԻ 11-Ի N 839-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _Hlk137028366][bookmark: _Hlk233017634]1. Անհրաժեշտությունը - «Հայաստանի Հանրապետության կառավարության 2026 թվականի հոինիսի 11-ի N 839-Լ որոշման մեջ լրացումներ և փոփոխություններ կատարելու մասին Կառավարության որոշման նախագծի (այսուհետ՝ նախագիծ) ընդունումը պայմանավորված է Կառավարության 2026 թվականի հունիսի 11-ի N 839-Լ որոշմամբ հաստատված Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (այսուհետ՝ Միջոցառում) շրջանակներում արտահանվող և վերամշակման նպատակով մթերվող ապրանքների համար փոխհատուցումը 2026 թվականի սեպտեմբեր ամսին ևս տրամադրելու անհրաժեշտությամբ։
2. Ընթացիկ իրավիճակը և խնդիրները – Միջոցառման շրջանակներում փոխհատուցվող ապրանքների մասով՝
- ՍԱՏՄ-ի կողմից տրամադրված օպերատիվ տեղեկատվության համաձայն 2026 թվականի հունիս-օգոստոս ամիսներին արտահանվել է շուրջ 3685 տոննա կեռաս, 795 տոննա սալոր, 4175 տոննա դեղձ կամ նեկտարին, 430 տոննա խնձոր, 120 տոննա խաղող, 142 տոննա թուզ, ազնվամորի, մոշ, որից օգոստոս ամսին արտահանվել է շուրջ 770 տոննա կեռաս, 375 տոննա սալոր, 2650 տոննա դեղձ կամ նեկտարին, 389 տոննա խնձոր, 120 տոննա խաղող, 94 տոննա թուզ, ազնվամորի և մոշ։ Հունիս-օգոստոս ամիսներին ընդլայնվել է արտահանման աշխարհագրությունը միրգ է արտահանվել 24 երկիր։
   - ՊԵԿ-ի կողմից տրամադրված օպերատիվ տեղեկատվության համաձայն 2026 թվականի հունիս-օգոստոս ամիսներին արտահանվել է շուրջ 310 տոննա տոմատի մածուկ, 634․0 հազար լիտր շշալցված խաղողի գինի, 818 հազար լիտր շշալցված պտղահատապտղային գինի, 3121 հազար բացարձակ լիտր շշալցված հայկական բրենդի կամ հայկական կոնյակ, 2674 հազար լիտր շշալցված բնական հանքային ջուր, 157 տոննա չորացրած միրգ կամ բանջարեղեն և 73 տոննա թառափ ու 80 տոննա իշխան տեսակների ձկներ։
- Վերամշակող կազմակերպությունների կողմից տրամադրված օպերատիվ տեղեկատվության համաձայն Միջոցառման շրջանակներում՝ 2026 թվականի սեպտեմբերի 1-ի դրությամբ մթերվել է շուրջ 4600 տոննա դեղձ և շուրջ 50 տոննա թուզ։
Նկատի ունենալով, որ այլ շուկաներ արտահանելու ուղղությամբ տնտեսավարողների կողմից իրականացվել են ակտիվ բանակցություններ, որոնց արդյունքնում առաջիկայում ակնկալվում են արտահանման ծավալների աճ, իսկ բանակցությունների ընթացքում գնառաջարկները կատարվում են հաշվի առնելով նաև տրամադրվող փոխհատուցման չափերը,  նպատակահարմար է համարվում փոխհատուցում տրամադրել նաև սեպտեմբեր ամսվա համար։
Միջոցառման շրջանակներում արտահանման համար փոխհատուցվող ապրանքների ցանկից հանվել է կեռասը, ազնվամորին, մոշը, հոնը։ Բացի այդ, շշալցված հանքային ջրի արտահանման երկրները լրացվել է Չինաստանով։ Վերամշակման նպատակով մթերվող դեղձի և թզի համար նախատեսվում է փոխհատուցման տրամադրումը շարունակել մինչև հոկտեմբերի 1-ը։
Արտահանող տնտեսավարողների կանխատեսումների համաձայն՝ 2026 թվականի սեպտեմբեր ամսվա ընթացքում միջոցառման շրջանակներում արտահանման կանխատեսվող ծավալները կկազմեն շուրջ 11600 տոննա պտուղ և հատապտուղ, շուրջ 100 տոննա տոմատի մածուկ, շուրջ 1․0 մլն լիտր հանքային ջուր, շուրջ 200 հազար լիտր շշալցված գինի, շուրջ 210 հազար լիտր պտղահատապտղային գինի, 1․0 մլն բացարձակ լիտր շշալցված հայկական բրենդի կամ հայկական կոնյակ, 100 տոննա չորացված միրգ կամ բանջարեղեն, 240 տոննա իշխան և թառափ տեսակի ձուկ։ Վերամշակման նպատակով մթերվող մրգի կանխատեսվող ծավալները գնահատվում են շուրջ 4200 տոննա։
[bookmark: _Hlk137486072]3. Կարգավորման նպատակը և բնույթը – Նախագծով առաջարկվում է՝
[bookmark: _Hlk233029324][bookmark: _Hlk239071603]       - Հայաստանի Հանրապետության տարածքից 2026 թվականի սեպտեմբեր ամսվա ընթացքում արտահանված թարմ պտղի և սննդամթերքի ու խմիչքի  առանձին տեսակներ արտահանող տնտեսավարողներին տրամադրել փոխհատուցում հետևյալ չափերով՝ 
1. խնձորի յուրաքանչյուր 1 կիլոգրամի համար 150 ՀՀ դրամ․
1. տանձի յուրաքանչյուր 1 կիլոգրամի համար 150 ՀՀ դրամ․
1. սալորի, դեղձի կամ նեկտարինի յուրաքանչյուր 1 կիլոգրամի համար 200 ՀՀ դրամ․
1. խաղողի յուրաքանչյուր 1 կիլոգրամի համար 150 ՀՀ դրամ․
1. թզի յուրաքանչյուր 1 կիլոգրամի համար 200 ՀՀ դրամ.
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ամերիկայի Միացյալ Նահանգներ կամ Կանադա արտահանված տոմատի մածուկի յուրաքանչյուր 1 կիլոգրամի համար 150 ՀՀ դրամ․ 
1. շշալցված խաղողի գինու յուրաքանչյուր 1 լիտրի համար 350 ՀՀ դրամ․
1. շշալցված պտղահատապտղային գինու յուրաքանչյուր 1 լիտրի համար 200 ՀՀ դրամ․
1. շշալցված հայկական բրենդիի կամ հայկական կոնյակի յուրաքանչյուր 1 բացարձակ լիտրի համար 830 ՀՀ դրամ․
1. ԱՏԳ ԱԱ 2201 10 190 0 ծածկագրին դասվող շշալցված բնական հանքային ջրի յուրաքանչյուր 1 լիտրի համար 75 ՀՀ դրամ.
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ամերիկայի Միացյալ Նահանգներ, Կանադա, Չինաստան կամ Պարսից ծոցի համագործակցության խորհրդի անդամ երկրներ շշալցված բնական հանքային ջրի յուրաքանչյուր 1 լիտրի համար 150 ՀՀ դրամ․
1. չորացրած մրգի կամ բանջարեղենի յուրաքանչյուր 1 կիլոգրամի համար 500 ՀՀ դրամ․
1. իշխան տեսակի ձկան յուրաքանչյուր 1 կիլոգրամի համար 820 ՀՀ դրամ․
1. թառափ տեսակի ձկան յուրաքանչյուր 1 կիլոգրամի համար 1350 ՀՀ դրամ:
        - Տնտեսավարող սուբյեկտների կողմից 2026 թվականի սեպտեմբերի 1-ից մինչև հոկտեմբերի 1-ը վերամշակման նպատակով ՀՀ տարածքից մթերված դեղձի և Սյունիքի մարզից մթերված թզի համար փոխհատուցումը տրամադրվում է հետևյալ չափերով՝
       1) ՀՀ Սյունիքի մարզից մինչև 200 տոննա քանակությամբ մթերվող թզի յուրաքանչյուր 1 կիլոգրամի համար 125 ՀՀ դրամ․
       2) ՀՀ տարածքից մթերվող դեղձի յուրաքանչյուր 1 կիլոգրամի համար 125 ՀՀ դրամ։ 
- Միաժամանակ կատարվել են խմբագրական բնույթի փոփոխություններ։ 
4. Նախագծի մշակման գործընթացում ներգրավված ինստիտուտները և անձինք –Նախագիծը մշակվել է Էկոնոմիկայի նախարարության կողմից՝ արտահանող կազմակերպությունների ներկայացուցիչների մասնակցությամբ կայացած քննարկումների ընթացքում վերջիններիս կողմից ներկայացված առաջարկությունների հիման վրա: Նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում որոշակիորեն կմեղմվեն թարմ պտղի և սննդամթերքի ու խմիչքների  առանձին տեսակների արտահանման հետ կապված խնդիրները, հնարավորություն կտրվի դիվերսիֆիկացնելու արտահանման շուկաները, որը կնպաստի կազմակերպությունների բնականոն գործունեության ապահովմանը։ Բացի այդ, կմեղմվի դեղձի և թզի մթերման խնդիրը։ 
6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Նախագծի ընդունման դեպքում անհրաժեշտ փոխհատուցման տրամադրման սեպտեմբեր ամսվա չափը գնահատվում է շուրջ 3972,4 մլն դրամ, որից՝ վերամշակման նպատակով մթերվողի համար՝ 525,0 մլն դրամ։ Բյուջեն հաշվարկվել է 2026 թվականի սեպտեմբեր ամսվա ընթացքում արտահանման ենթակա գնահատված ծավալների արտահանման համար տրամադրվող փոխհատուցման չափերով։ 
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր), ինչպես նաև Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «5.3 ՀՀ տարածքից արտահանման/ներմուծման նպատակով բեռների՝ լաստանավով, օդանավով և այլ տրանսպորտային միջոցներով տեղափոխման ծախսերի փոխհատուցման ծրագրերի մշակում և իրականացում» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  212-րդ էջ)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ անհրաժեշտություն է առաջանում համապատասխան փոփոխություններ և լրացումներ կատարելու Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ։ 
